31/10/2022 | Administración Autonómica
Xunta de Galicia
Consellería de Promoción do Emprego e Igualdade
Xefatura Territorial da Coruña
Servizo de apoio ao emprego, emprendemento e economía social
Resolución de inscripción e publicación do acordo laboral de mediación de 20 de xullo de 2022 do Convenio Colectivo do sector da industria siderometalúrxica da Provincia da Coruña

Logo de que o día 20 de xullo de 2022 reuniuse a comisión de mediación constituída ao abeiro do artigo 57 do Acordo Interprofesional Galego sobre procedementos extraxudiciais de conflictos de traballo AGA (expediente 63/2022) na que se acordou no seu punto 2º a forma de pago de atrasos do Convenio Provincial para a Industria Siderometalúrxica da Coruña.0 20 de outubro de 2022 preséntase dito acordo ante a Autoridade Laboral a efectos de rexistro, depósito e publicación oficial. A tramitación deste procedemento realizouse consonte os termos dos artigos 90 e 91 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm.255, do 24 de outubro de 2015), do artigo 2.1 e concordantes do Real decreto 713/2010, do 28 de maio, sobre rexistro e depósito de convenios e acordos colectivos de traballo, (BOE núm.143, do 12 de xuño de 2012) e da Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm.222, do 18 de novembro). Considerando que a Xefatura Territorial de Promoción do Emprego e Igualdade da Coruña é competente para resolver en materia de rexistro de convenios e acordos colectivos de traballo e plans de igualdade, segundo o disposto no Decreto 123/2022, do 23 de xuño de 2022, polo que se establece a estrutura orgánica da Consellería de Promoción do Emprego e Igualdade o disposto no Decreto 58/2022, do 15 de maio, polo que se establece a estrutura orgánica da Xunta de Galicia (DOG núm.94, do 16 de maio de 2022) e no Decreto 73/2022, do 25 de maio, polo que se fixa a estrutura orgánica das vicepresidencias e das consellerías da Xunta de Galicia (DOG núm.101, do 27 de maio de 2022) De acordo con todo o indicado, RESOLVO: 1. A inscrición do acordo laboral de mediación, do 20 de xullo de 2022 do sector da industria siderometalúrxica da Coruña no rexistro de convenios e acordos colectivos de traballo da Comunidade Autónoma de Galicia.2. A remisión do acordo laboral de mediación, do 20 de xullo de 2022 do sector da industria siderometalúrxica da Coruña ao Boletín Oficial da Provincia da Coruña para a súa publicación. A Coruña, 25 de outubro de 2022 A xefa territorial de Promocion do Emprego e Igualdade Alba Elizabeth Ariciu Essaidi Na Coruña, sendo as 13:30 horas do día 20 de Xullo de 2022, reúnense as persoas a continuación relacionadas, ó efecto de substanciar e finalizar o expediente do AGA 63/2022 referente ao bloqueo na negociación do convenio colectivo do sector da industria siderometalúrxica da provincia de A Coruña: Asiste á xuntanza en calidade de mediador Don Kazimierz Daniel Leonardo Balsebre Siciliano, integrante do rexistro de mediadores/árbitros do AGA., sendo esta xuntanza a segunda, logo da que tivo lugar o pasado 23 de Xuño de 2022. Logo das oportunas deliberacións, as partes acadan o seguinte ACORDO 1º Asinar o Convenio colectivo provincial do sector da industria siderometalúrxica da provincia de A Coruña que se adxunta como anexo á presente acta.2º Os atrasos correspondentes aos anos 2021 e 2022 aboaranse na nómina do mes seguinte á publicación do presente convenio, comprometéndose as partes a subsanar calquera error da transcripción do mesmo que puidera detectarse.3º Delegar no persoal habilitado do Consello Galego de Relacións Laborais os trámites de rexistro, depósito e publicación do convenio colectivo diante da Autoridade Laboral. Non tendo mais asuntos que tratar, se levanta a xuntanza, sendo as 14:00 horas, no lugar e data supraindicados, asinándose a presente acta en proba de conformidade.